Държавен вестник, бр. 11, 2013 г., стр. 177

БРОЙ  11	
Д Ъ Р Ж А В Е Н  В Е С Т Н И К 	
СТР.  177  
Задължително звено/медицинска апаратура
1. Клиника/отделение по детска клинична хематология и онкология
2. Клинична лаборатория*
*Забележка: В случаите, когато ЛЗБП не разполага със собствена клинична лаборатория, то следва да 
осигури осъществяването на дейност по клинична лаборатория от съответното ниво, по договор със са-
мостоятелна медико-диагностична лаборатория или с клинична лаборатория – структура на друго лечебно 
заведение. В тези случаи лабораторията, с която е сключен договорът, следва да бъде разположена в една 
и съща сграда с болницата или в рамките на болницата. С договора задължително се обезпечава 24-часово 
осъществяване на дейностите по клинична лаборатория за нуждите на структурата по клинична хематология.
2. ЗАДЪЛЖИТЕЛНИ ЗВЕНА, МЕДИЦИНСКА АПАРАТУРА И ОБОРУДВАНЕ, НЕОБХОДИМИ ЗА ИЗ-
ПЪЛНЕНИЕ НА АЛГОРИТЪМА НА ПЪТЕКАТА, НЕНАЛИЧНИ НА ТЕРИТОРИЯТА НА ЛЕЧЕБНОТО ЗА-
ВЕДЕНИЕ, ИЗПЪЛНИТЕЛ НА БОЛНИЧНА ПОМОЩ 
Лечебното заведение за болнична помощ може да осигури дейността на съответното задължително звено 
чрез договор с друго лечебно заведение на територията на населеното място, което отговаря на изискванията 
за апаратура, оборудване и специалисти за тази КП и има договор с НЗОК.
Задължително звено/медицинска апаратура
1. Образна диагностика
2. Апаратура за КАТ или МРТ, с осигурено обслужване на болницата 24 часа в денонощието, включително и 
при спешни състояния
3. Лаборатория по нуклеарно медицинска диагностика
4. Отделение/лаборатория по клинична патология
3. НЕОБХОДИМИ СПЕЦИАЛИСТИ ЗА ИЗПЪЛНЕНИЕ НА КЛИНИЧНАТА ПЪТЕКА.
– двама с призната специалност детски болести и клинична хематология/детска хематология/детска кли-
нична хематология и онкология; 
– лекар със специалност по клинична лаборатория.
ЗАБЕЛЕЖКА: 
При доказано онкологично заболяване пациентът задължително се консултира от Онкологичен комитет, 
осигурен от лечебното заведение чрез договор.
ІІ. ИНДИКАЦИИ ЗА ХОСПИТАЛИЗАЦИЯ И ЛЕЧЕНИЕ
1. ИНДИКАЦИИ ЗА ХОСПИТАЛИЗАЦИЯ.
1.1. СПЕШНИ:
– химиотерапия при органна недостатъчност, причинена от солиден тумор.
При настъпили усложнения, свързани с основното заболяване или провежданото лечение:
– терапия с колонистимулиращи фактори; 
– заместителна терапия с кръв и кръвни продукти;
– парентерално хранене;
– антибиотична терапия.
1.2 ПЛАНОВИ:
– химиотерапия, при болни с новооткрит и рецидивирал солиден тумор;
– болни с диагностициран солиден тумор за планова противотуморна терапия, колонистимулиращи фак-
тори;
– стадиране на солиден тумор.
2. ДИАГНОСТИЧНО – ЛЕЧЕБЕН АЛГОРИТЪМ.
ДИАГНОСТИЧНО – ЛЕЧЕБНИЯТ АЛГОРИТЪМ В ПОСОЧЕНИТЕ ВАРИАЦИИ И ВЪЗМОЖНОСТИ 
Е ЗАДЪЛЖИТЕЛЕН ЗА ИЗПЪЛНЕНИЕ И ОПРЕДЕЛЯ ПАКЕТА ОТ БОЛНИЧНИ ЗДРАВНИ ДЕЙНОСТИ, 
КОИТО СЕ ЗАПЛАЩАТ ПО ТАЗИ КЛИНИЧНА ПЪТЕКА.
Терапевтичният подход се съобразява с общото състояние на пациента от приложената скала:
СКАЛА НА ECOG/WHO ЗА PERFORMANCE STATUS:
0 = норма; способен на нормални дейности;
1 = с наличие на симптоматика, но амбулаторен;
На домашен режим с поносими туморни прояви
2 = с инвалидизиращи туморни прояви, но под 50% от времето е на легло;
3 = тежко инвалидизиран с над 50% от времето на легло;
4 = тежко болен. 100% от времето е на легло;
5 = смърт. 
Лечение на солидните тумори в детската възраст 
Лечението на солидните тумори в детската възраст се провежда в зависимост от хистологичния вариант, 
клиничния стадий, възрастта, прогностичните фактори и съпътстващите усложнения. При децата (пациенти 
до 18 г.), хистологичните варианти и биологичното поведение на солидните тумори в детската възраст налага 
прилагането на пригодени за този контингент по-агресивни лечебни схеми:
а. неусложнени – VAC, VACA, PCV, „8 цитостатика в 1 ден“, VD, VAD, ICE, OPEC, BEP, HDMTX, IMAC, 
CF, други.
б. усложнени – химиотерапевтични протоколи от втори и трети ред, колонистимулиращи фактори, мо-
ноклонални антитела, алфа интерферон, заместителна терапия с еритроцитни и тромбоцитни концентрати, 
антиеметична терапия, аналгетици, антимикотични препарати, антибиотична терапия – цефалоспорини ІІІ и 
ІV генерация, имипенеми и карбапенеми, аминогликозиди, хинолони и други антибиотици, индицирани при 
опортюнистични инфекции. Изброените антибиотици се използват в двойна и тройна комбинация.
ТУМОРИ НА ЦНС
Химиотерапията е изборен метод на лечение. Прилагат се комбинации на винкристин, нитрозурея, цис-
платина, карбоплатина, циклофосфамид и етопозид, както и такива с прокарбазин, CCNU. Рецидивиралите и 
резистентните на химиотерапия от първи ред тумори се лекуват по схема „8 цитостатика в 1 ден“.